Taniqli yozuvchi Muhammad Ismoil Halima Xudoyberdiyeva ijod maktabiga direktor etib tayinlandi

O‘zbekiston Respublikasi Prezidenti Shavkat Mirziyoyevning taklifi bilan Sirdaryo viloyatida Halima Xudoyberdiyeva ijod maktabi tashkil etilgan edi.

O‘zAning yozishicha, mazkur maktab-internatga atoqli ijodkor, O‘zbekiston Yozuvchilar uyushmasi a’zosi, Rabindranat Tagor xalqaro mukofoti sovrindori Muhammad Ismoil tayinlandi.
Eslatib o‘tamiz, O‘zbekiston Respublikasi Vazirlar Mahkamasi tomonidan 2019-yil 18-may kuni “Guliston shahrida Halima Xudoyberdiyeva nomidagi ona tili va adabiyoti fanini chuqur o‘qitishga ixtisoslashtirilgan maktab-internatni tashkil etish to‘g‘risida”gi qaror chiqarilgan.